
Parlamentul  României

Camera  Deputaţilor

Comisia pentru industrii si servicii

PL.x.549/2009                                                                                          4c-3/383/2009
                                         Bucureşti 12.02.2014                                                                                                               
BIROUL PERMANENT

AL

CAMEREI DEPUTAŢILOR



În conformitate prevederile art.95 din Regulamentul Camerei Deputaţilor, republicat, cu modificările şi completările ulterioare, vă înaintăm, alăturat, Raportul asupra proiectului de Lege pentru modificarea şi completarea Legii minelor nr.85/2003, transmis cu adresa nr. PL.x 549 din 2 noiembrie 2009 şi înregistrat la comisie cu nr.4c-3/383 din 3 noiembrie 2009.

Prin obiectul de reglementare şi conţinutul său, propunerea legislativă face parte din categoria legilor organice.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

PL.x549/2009                                                                                     Nr.4c-3/383/2009
RAPORT  
asupra proiectului de Lege pentru modificarea şi completarea Legii minelor nr.85/2003

În conformitate prevederile art.95 din Regulamentul Camerei Deputaţilor, republicat, cu modificările şi completările ulterioare, vă înaintăm, alăturat, Raportul asupra proiectului de Lege pentru modificarea şi completarea Legii minelor nr.85/2003, transmis cu adresa nr. PL.x 549 din 2 noiembrie 2009 şi înregistrat la comisie cu nr.4c-3/383 din 3 noiembrie 2009.
Senatul în calitate de primă Cameră sesizată, a adoptat această propunere legislativă  în şedinţa din 27 octombrie 2009.

Proiectul de act normativ are ca obiect modificarea şi completarea Legii minelor nr. 85/2003, cu modificările şi completările ulterioare, promovând soluţii derogatorii de la diferite acte normative, referitoare la exproprierea pentru cauză de utilitate publică, autorizarea lucrărilor de construcţii, amenajarea teritoriului şi urbanism, protejarea monumentelor istorice, patrimoniu arheologic, fond funciar, silvicultură.

           Consiliul Legislativ a avizat favorabil proiectul de lege cu unele observaţii şi propuneri, conform avizului transmis comisiei cu adresa nr. 398/27.04.2009.

Guvernul României a transmis două puncte de vedere, astfel:


Prin adresa nr. 1378 din 29.05.2009 nu susţine proiectul de act normativ, iar prin punctul său de vedere transmis cu adresa nr.1547 din 16.06.2010, susţine adoptarea acestui proiect de lege sub rezerva însuşirii observaţiilor şi propunerilor de la pct. II.
Comisia pentru politică economică, reformă şi privatizare a avizat favorabil proiectul de lege, cu un amendament de eliminare a textului art. 1015 adoptat de Senat, aviz transmis cu adresa ne. 21/308/2009.
Comisia pentru buget, finanţe şi bănci a avizat favorabil proiectul de lege, aviz transmis cu adresa nr.  22/613/2009.

Comisia juridică, de disciplină şi imunităţi a avizat favorabil proiectul de lege, aviz transmis cu adresa nr.  Pl.x 549/2009.

Comisia pentru administraţie publică, amenajarea teritoriului şi echilibru ecologic a avizat negativ proiectul de lege, aviz transmis cu adresa nr. 26/753/2009.
Comisia pentru cultură, arte, mijloace de informare în masă a avizat favorabil proiectul de lege, cu amendamente, aviz transmis cu adresa nr.  30/218/2009.

Comisia pentru agricultură, silvicultură, industrie alimentară şi servicii specifice a avizat favorabil proiectul de lege, aviz transmis cu adresa nr.  24/48/2010.
În conformitate cu art.61din Regulamentul Camerei Deputaţilor, republicat, cu cu modificările şi completările ulterioare, membrii Comisiei pentru industrii şi servicii au examinat proiectul de lege în mai multe şedinţe, la care au fost invitaţi reprezentanţi de la Agenţia Naţională pentru Resurse Minerale, Ministerul Economiei şi Finanţelor, Ministerul Mediului şi Dezvoltării Durabile, Confederaţia Sindicală Meridian, Organizaţii non-guvernamentale, diferite asociaţii.

Au fost depuse amendamente din partea tuturor grupurilor parlamentare, au avut loc dezbateri la nivel de raportori, dar nu s-a putut ajunge la un numitor comun asupra acestui proiect de lege, acuzat de grave vicii de constituţionalitate, de încălcare ale unor obligaţii ale statului asumate printr-o serie de directive europene, tratate şi convenţii internaţionale, dar şi de încălcare a unor norme de tehnică legislativă.
Astfel, dezbaterile asupra proiectului de lege au fost reluate în şedinţa Comisiei pentru industrii şi servicii din data de 12.02.2014

La lucrări au fost prezenţi 24 deputaţi din totalul de 25 deputaţi membri ai comisiei.
În urma analizării şi dezbaterii raportului, precum şi a punctelor de vedere menţionate mai sus, trimise de instituţiile avizatoare şi comisiile de specialitate din Camera Deputaţilor, membrii comisiei au hotărât cu majoritate de voturi,  să propună Plenului Camerei Deputaţilor respingerea iniţiativei legislative.

Prin obiectul de reglementare şi conţinutul său, proiectul de lege face parte din categoria legilor organice.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.
           PREŞEDINTE,                                                                   SECRETAR,
             Iulian Iancu                                                                        Sorin Teju
        Consilier parlamentar,

         
Viorica Petraşcu

